
Szénszál/szén nanocső/szén nanoszál erősítésű, égésgátolt kompozitok vizsgálata

TDK dolgozatomban szénszál/szén nanocső/szén nanoszál erősítésű, égésgátolt hibrid kompozitokat készítettem el, amelyeknek megmértem a sűrűségét és a száltartalmát, majd éghetőségi és elektromos szempontból is megvizsgáltam a mintákat. A kompozitok éghetőségének összehasonlításához UL94-es és Mass Loss kaloriméteres vizsgálatot alkalmaztam.
Ezenfelül, különböző típusú és koncentrációjú égésgátlóval ellátott, hagyományos szénszál erősítésű kompozitok mechanikai jellemzőit is vizsgáltam szakító-, illetve hajlító vizsgálatokkal.
Az erősítőanyagként felhasznált szén nanoszál rétegeket magam állítottam elő PAN prekurzor anyagból elektrosztatikus szálképzés, stabilizálás és karbonizálás útján.

